EELNÕU

14.08.2024

Maapõueseaduse, maakatastri seaduse ja riigivaraseaduse muutmise seadus (taastuvenergiatootmise arendamine kaevandamisloaga alal)

§ 1. Maapõueseaduse muutmine

Maapõueseaduses tehakse järgmised muudatused:

**1)**  paragrahvi 14 lõiget 21 täiendatakse punktiga 4järgmises sõnastuses:

„4) kehtiva kaevandamisloaga alale, kus maavara on ammendunud, tähtajaliselt kuni 40 aastaks, kui kaevandamisloa omaja on kirjalikult kinnitanud, et taotletavat ala kaevandamiseks ei kasutata ja on nõustunud ala maakasutusõiguse muutmisega.“;

**2)** paragrahvi 80 täiendatakse lõigetega 21–24 järgmises sõnastuses:

„(21)Käesoleva seaduse § 90 lõikes 51 sätestatud juhul läheb korrastamiskohustus ala osas, mille ulatuses vähendatakse kaevandamiseks kasutada antud ala, üle hoonestusõiguse omajale ehitusloa saamisel.

(22) Hoonestusõiguse enampakkumise tulemusel sõlmitava lepingu ülesütlemisel või lepingu lõpetamisel enne ehitusloa saamist läheb käesoleva paragrahvi lõikes 21 nimetatud korrastamiskohustus tagasi kaevandamisloa omajale.

(23) Käesoleva paragrahvi lõikes 21 sätestatud juhul sätestatakse korrastamise eesmärk ning vajaduse korral muud korrastamise tingimused planeeringuga, projekteerimistingimustega või muu asjakohase dokumendiga, millega nähakse ette ala kasutamine taastuvenergia ehitise ehitamiseks. Seejuures lähtutakse ala korrastamise eesmärgi seadmisel kehtivale kaevandamisloale kantud korrastamise suunast, kui see on asjakohane.

(24) Käesoleva paragrahvi lõikes 21 nimetatud ala korrastamisele ei kohaldata käesolevas seaduses sätestatud nõudeid, välja arvatud käesoleva paragrahvi lõike 4 punkt 2 ja lõige 6.“;

**3)** paragrahvi 84 täiendatakse lõikega 3järgmises sõnastuses:

„(3) Käesoleva seaduse § 80 lõikes 21 nimetatud hoonestusõiguse omaja korrastab § 14 lõike 21 punktis 4 nimetatud ala hoonestusõiguse seadmise lepingus määratud ajaks, enne hoonestusõiguse lõppemist.“;

**4)** paragrahvi 90 täiendatakse lõigetega 51–55 järgmises sõnastuses:

„(51) Riigile kuuluva kinnisasja või selle osa, mis on kehtiva kaevandamisloaga määratud kaevandamiseks, võib riigivaraseaduses sätestatud korras anda teisele isikule kasutamiseks taastuvenergia ehitise ehitamise eesmärgil, kui maavara sellel alal on ammendunud ja kaevandamisloa omaja on nõustunud maakasutusõiguse ala muutmisega.

(52) Käesoleva paragrahvi lõikes 51 nimetatudkinnisasja või selle osa taastuvenergia ehitise ehitamise eesmärgil kasutamiseõigust taotlev isik esitab riigivara valitsejale või volitatud asutusele hoonestusõiguse taotluse, milles märgitakse vähemalt:

1) taotluse esitaja nimi, isiku- või registrikood, elu- või asukoht ja kontaktandmed;

2) taotletava kinnisasja aadress, katastritunnus ja koormatava ala pindala;

3) kavandatava ehitise või ehitiste kirjeldus ja püsimise tähtaeg;

4) taotletava hoonestusõiguse tähtaeg;

5) muust õigusaktist tulenevad või pädeva asutuse nõudmisel muud asjakohased hoonestusõiguse taotlemisega seotud andmed.

(53) Käesoleva paragrahvi lõikes 52 nimetatud taotlusele lisatakse vähemalt:

1) kinnisasja või selle osa asendiplaan, millel on märgitud koormatava ala asukoht kaardil, koordinaadid ja ala pindala;

2) taotleja kinnitus, et ta on teavitanud taotluse esitamisest koormatava ala asukoha kohaliku omavalitsuse üksust;

3) olemasolu korral viide kehtestatud planeeringule ning ehitise püstitamise aluseks olev ehitusprojekt või projekteerimistingimused;

4) markšeiderimõõdistus või geoloogilise uuringu aruanne, millest nähtub maavara ammendumine või muu vajadus maavaravaru ümberhindamiseks;

5) kaevandamisloa omaja allkirjastatud kinnitus, et maavara on ammendunud, taotletavat ala kaevandamiseks ei kasutata ja ta nõustub riigile kuuluva kinnisasja või selle osa maakasutuslepingu muutmisega, mis on kaevandamisloa aluseks;

6) muust õigusaktist tulenevad või pädeva asutuse nõudmisel muud asjakohased hoonestusõiguse taotlemisega seotud dokumendid.

(54) Käesolevas paragrahvis sätestatud korras tuleb taastuvenergia ehitise ehitamisega koormatav kinnisasi korrastada viie aasta jooksul hoonestusõiguse saamist arvates terviklikult viisil, mis aitab saavutada kliimaneutraalsust ning käivitada ala looduslike funktsioonide ja elurikkuse taastumist.

(55) Lisaks käesoleva paragrahvi lõigetes 52 ja 53 nimetatule lisatakse taotlusele:

1) taotletava ala terviklik kliimaneutraalsust toetav, elurikkuse ja ökosüsteemi looduslike funktsioonide taastumist soodustav korrastamislahendus;

2) CO2 seirekava, millest nähtub CO2 sidumine või kasvuhoonegaaside vähendamine.“;

**5**) paragrahvi 90 täiendatakse lõikega 81 järgmises sõnastuses:

„(81) Käesoleva paragrahvi lõikes 5nimetatud kinnisasja kasutamiseksandmisega seotud kulud ja kaevandamisloa omajale taastuvenergia ehitise ehitamisest või selle ettevalmistamisest või mittetähtaegsest korrastamisest tekkiva otsese varalise kahju kannab taastuvenergia ehitise ehitamiseks õiguse saanud isik.“;

§ 2. Riigivaraseaduse muutmine

Riigivaraseaduse § 19 lõige 5 muudetakse ja sõnastatakse järgmiselt:

„(5) Käesoleva paragrahvi lõikes 2 nimetatud juhtudel ei ole riigivara kasutamiseks andmisel Vabariigi Valitsuse nõusolekut vaja:

1) eluruumi kasutusse andmisel kohaliku omavalitsuse üksusele seadusest tulenevate ülesannete täitmiseks;

2) käesoleva seaduse § 181 lõike 2 punktides 4 ja 5 sätestatud juhtudel;

3) enampakkumisega kinnisasja kasutamiseks andmisel taastuvenergia tootmise eesmärgil.“.

§ 3. Maakatastriseaduse muutmine

Maakatastriseaduse § 182 lõiget 4 täiendatakse teise lausega järgmises sõnastuses:

„Põhjendatud juhul võib katastriüksusele, millele on välja antud maavara kaevandamise luba, määrata mäetööstusmaa või turbatööstusmaa sihtotstarbega samal ajal muid sihtotstarbeid, kui muu sihtotstarbe määramiseks on maapõueseaduse § 15 lõikes 1 nimetatud luba.“.

Lauri Hussar

Riigikogu esimees

Tallinn, …. ……. 2024

Algatab Vabariigi Valitsus

Tallinn, …. ……. 2024